شام کے صدراسرائیل کی خفیہ ایجنسی کی ہٹ لسٹ پر

کویت کے ایک اخبار نے انکشاف کیا ہے کہ اسرائیل کی خفیہ ایجنسی موساد نے شام کے صدر بشار اسد کو اپنی قتل کی لسٹ میں شامل کرلیا ہے۔

خبر کا کوڈ: 239

تاریخ: 05 February 2018 - 11:06

مقدس دفاع نیوز ایجنسی کی رپورٹ کے مطابق، کویت کے اخبارالجریدہ نے انکشاف کیا ہے کہ اسرائیل کی خفیہ ایجنسی موساد کے قتل کے شعبہ کیساریا نے شام کے صدر بشار اسد کو قتل کرنے کیلئے اپنی ہٹ لسٹ میں شامل کرلیا ہے۔

کویتی اخبار نے اسرائیلی خفیہ ایجنسی کے اس اقدام پر تعجب کا اظہار کرتے ہوئے لکھا ہے کہ  کیساریا کی قتل کی لسٹ میں مزاحمتی گروہوں کے سربراہوں جیسے سید حسن نصر اللہ ، فلسطینی تنظیم حماس کے رہنما اسماعیل ہنیہ اور اسرائیل کے خلاف مسلح جد وجہد  کرنے والے رہنما شامل ہوتے ہیں، لیکن اسرائیلی خفیہ ایجنسی موساد کا ایک ملک کے صدر کو اپنی قتل کی لسٹ میں شامل کرنا غیر معمولی اقدام ہے۔

اس سے قبل شام کے صدر بشار اسد نے روس کے صدر ولادیمیر پوتین سے کہا تھا کہ اگر اسرائیل نے شام کے خلاف ہوائی حملوں کا سلسلہ  بند نہ کیا تو وہ تل ابیب کے قریب بن گورین ایئر پورٹ کو نشانہ بنائیں گے۔

پیغام کا اختتام/